Sérstaka veiðigjaldið leggst þungt á uppsjávarfiskinn Veiðigjöldin , almenna gjaldið og sérstaka gjaldið samanlagt , eru mjög misjöfn eftir fisktegundum , allt frá 1 krónu á kíló , sem er lágmark , upp í 42 krónur á kíló fyrir búrfisk , samkvæmt frumvarpi sjávarútvegsráðherra um breytingar á veiðigjöldum . Í þessum útreikningum er miðað við fisk upp úr sjó . Hæstu gjöldin fyrir hefðbundnar nytjategundir á hins vegar að greiða fyrir þykkvalúru , alls um 24 krónur á kíló . Þar á eftir koma skötuselur , grálúða og ýsa . Þorskur er í níunda sæti , með alls tæpar 12 krónur á kíló og er hann á svipuðu róli og humar . Af uppsjávartegundum skal greiða hæstu gjöldin fyrir síld , alls tæpar 10 krónur á kíló . Sérstaka gjaldið er reiknað út frá afkomu þar sem vinnslan vegur þungt . Í botnfisktegundum er sérstaka gjaldið yfirleitt um helmingi lægra en almenna gjaldið . Þannig á að greiða 8 krónur á kíló í almennt gjald fyrir þorsk en tæpar 4 krónur í sérstakt gjald . Þessu er öfugt farið með uppsjávarfiskinn , einkum makríl og síld . Þar er sérstaka gjaldið allt að tvöfallt hærra en almenna gjaldið og á það að endurspegla góða afkomu af vinnslu uppsjávartegunda . Almenna gjaldið á síld er 3,18 krónur á kíló en sérstaka gjaldið er hins vegar 6,58 krónur á kíló . Sjá nánar samantekt um veiðigjöldin í nýjustu Fiskifréttum sem koma út í dag .